Държавен вестник, бр. 11, 2007 г., стр. 79

Б Р О Й  11
Д Ъ Р Ж А В Е Н   В Е С Т Н И К
С Т Р .  79
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-849
от 7 ноември 2006 г.
I. На основание чл. 42, ал. 5 във връзка с чл. 41,
т. 2 от Закона за защитените територии с цел осигу-
ряване на ефективна защита на водопад “Сучурум”
и прилежащата му територия, включваща скални
образувания с изключителна естетическа стойност:
I.1. увеличавам площта на природна забележи-
телност “Сучурум” в землището на Карлово, общи-
на Карлово, област Пловдив, oбявена със заповед
№ 3796/11.Х.1965 г. на председателя на Комитета по
горите и горската промишленост, с част от имот
000315 съгласно картата на възстановената собстве-
ност за землището на Карлово, ЕКАТТЕ 36498, об-
щина Карлово, област Пловдив, с площ 1,916 дка;
I.2. природната забележителност в границите,
определени с тази заповед и заповед № 3796/
11.Х.1965 г. на КГГП, е с обща площ 4,916 дка и включ-
ва имот с номер 000315 съгласно картата на възста-
новената собственост за землището на Карлово,
ЕКАТТЕ 36498, община Карлово, област Пловдив;
I.3. в срок до една година от влизане в сила на
заповедта РИОСВ—Пловдив:
I.3.1. да предприеме необходимите действия по
отразяване на промените на защитената територия
в картата на възстановената собственост за съот-
ветното землище;
I.3.2. да предприеме необходимите действия съг-
ласно законоустановената процедура за означаване
границите на природната забележителност с трайни
и ясно видими знаци на терен;
I.4. промените в границата на природната забе-
лежителност да се впишат в Държавния регистър на
защитените територии.
II. На основание чл. 42, ал. 5 във връзка с чл. 41,
т. 5 от Закона за защитените територии с цел преци-
зиране режима на дейностите и обезпечаване на ефек-
тивна защита, съответстваща на предмета на опазва-
не на природна забележителност “Сучурум”, проме-
ням режима на дейностите, определен със заповед
№ 3796/11.Х.1965 г. на председателя на Комитета по
горите и горската промишленост, както следва:
II. 1. в природната забележителност се забраняват:
II.1.1. търсенето, проучването и добивът на под-
земни богатства;
II.1.2. разрушаването и увреждането на скалните
образувания;
II.1.3. строителството;
II.1.4. ловът и риболовът;
II.1.5. паленето на огън;
II.1.6. замърсяването с отпадъци;
II.1.7. пашата на домашни животни.
III. Тази заповед отменя режима на дейностите,
регламентиран със заповед № 3796/11.Х.1965 г. на
председателя на Комитета по горите и горската
промишленост.
IV. Нарушителите на тази заповед се наказват
съгласно административнонаказателните разпоред-
би на Закона за защитените територии.
Министър: Дж. Чакъров
86589
МИНИСТЕРСТВО
НА ПРАВОСЪДИЕТО
ЗАПОВЕД № ЛС-04-58
от 19 януари 2007 г.
На основание чл. 655, ал. 1, т. 7 от Търговския
закон във връзка с чл. 13, ал. 2 и чл. 14, ал. 2 от На-
редба № 3 от 2005 г. за реда за подбор, квалификация
и контрол върху синдиците изменям заповед № ЛС-
04-72 от 6.II.2006 г. (ДВ, бр. 16 от 2006 г.) в частта є
относно адреса на Светослав Енев Бакалов, като
вместо София 1504, ул. Кешан 10, ет. 1, да се счита
София, Цар Асен 10, ет. 2.
Министър: Г. Петканов
86580
КОМИСИЯ ЗА ЗАЩИТА
НА КОНКУРЕНЦИЯТА
РЕШЕНИЕ № 248
от 2 ноември 2006 г.
На основание чл. 55, ал. 1, т. 9 във връзка с чл. 27,
ал. 2, т. 3 и чл. 28, ал. 1 ЗЗК Комисията за защита на
конкуренцията разрешава концентрацията на стопан-
ска дейност по смисъла на чл. 21, ал. 1, т. 1 ЗЗК, която
ще се осъществи чрез вливане на “Чипита Интерне-
шънал”—АД, в “Делта холдинг”—АД, тъй като тя няма
да доведе до установяване или засилване на господст-
ващо положение, което значително би попречило на
ефективната конкуренция на съответния пазар.
Решението може да се обжалва пред Върховния
административен съд на Република България в 14-
дневен срок от обнародването му съгласно чл. 43,
ал. 3 ЗЗК.
Председател: П. Николов
87402
АГЕНЦИЯ ПО КАДАСТЪРА
ЗАПОВЕД № РД-18-69
от 30 октомври 2006 г.
На основание чл. 49, ал. 1 ЗКИР одобрявам ка-
дастралната карта и кадастралните регистри за те-
риторията на с. Токачка, община Крумовград, об-
ласт Кърджали.
Кадастралната карта и кадастралните регистри
са приети с протокол от 1.VII.2004 г. на Службата по
кадастъра—Кърджали.
Заповедта да се съобщи на заинтересуваните лица
по реда на чл. 35, ал. 3 ЗКИР.
Заповедта подлежи на обжалване в 30-дневен срок
от обнародването є в “Държавен вестник” по реда
на чл. 49, ал. 2 ЗКИР пред окръжния съд по местона-
хождението на имота.
Кадастралната карта и кадастралните регистри
влизат в сила за имотите, които не са засегнати от
подадените до съда жалби, след изтичане на срока за
обжалване на заповедта.
Изпълнителен директор: Цв. Боев
87078